Coimbra
**Coimbra** je mesto v Portugalsku. Leží v centrálnej časti Portugalska, v regióne Beira na rieke Mondego, 120 km južne od Porta a 195 km severne od Lisabonu. Mesto má cca 101 000 obyvateľov, ale v celej metropolitnej oblasti žije asi 435 000 obyvateľov. Sídli tu najstaršia univerzita portugalsky hovoriaceho sveta, založená v roku 1290.

Dejiny
------

Na pahorku Alçacova založili Rimania mesto *Aeminium*, ktorého význam postupne rástol tak, že časom pohltilo i neďalekú *Conimbrigu*. V tejto dobe bolo mesto dôležitým bodom medzi Lisabonom a Bragou. V roku 711 sa mesta zmocnili Mauri, čím sa stalo spojkou medzi kresťanským severom a moslimským juhom. V roku 878 bolo mesto dobyté späť, ale len na sto rokov, potom sa ho znovu zmocnili Mauri. Nakoniec v roku 1064 oslobodil Coimbru kastílsky kráľ Ferdinand Veľký. V roku 1139 sa prvý portugalský kráľ Alfonz I. rozhodol z Coimbry urobiť hlavné mesto Portugalska. Túto poctu mesto užívalo do roku 1256. Narodilo sa tu šesť portugalských kráľov.

### Dolné mesto

Centrom dolného mesta je námestie *Praça do Comércio*. V jednom rohu stojí kostol Săo Tiago. Jeho strohá fasáda napodobňuje pôvodnú stavbu z 12. storočia, ale v interiéri je bohato zdobený oltár z pozláteného dreva. Ulica *Rua Visconde* vedie na ďalšie námestie, *Praça 8 de Maio*, a k historickému kostolu Santa Cruz. Za námestím je *Rua de Sofia* („ulica Múdrosti"), pomenovaná podľa niekdajších teologických fakúlt. Dochovali sa tu len susedné kláštorné kostoly – Igreja do Carmo (1597) s retáblom zo 16. storočia a Igreja da Graça, ktorý v roku 1543 založil Ján III..

### Horné mesto

Prestavaný a zrenovovaný Arco de Almedina z 12. storočia neďaleko ulice *Rua Ferreira Borges* je vstupnou bránou do starého mesta. Schody hore vedú okolo veže Torre de Anto, ktorej renesančné okná a medailóny pochádzajú z dielne sochára Jeana de Rouen. Vo veži je dnes galéria umeleckých remesiel. Dve coimbreské katedrály, Sé Velha a Sé Nova, stoja v tieni univerzity. Za nimi sa rozprestiera hlavné námestie hornej časti mesta, *Praça da República*.

### Na druhom brehu

Na druhom brehu Mondega, odkiaľ je krásný výhľad na starú Coimbru, sú dva kláštory, Santa Clara-a-Velha a Santa Clara-a-Nova.

Festivaly
---------

V máji, na konci akademického roka, sa koná študentská ceremónia *Quiema das Fitas*, čo je obrad, pri ktorom študenti pália svoje fakultné stužky. Podľa tradície má každá fakulta svoju farbu stužky - právo červenou, medicína žltú a literatúra tmavomodrú.

Osobnosti mesta
---------------

* Alfons II. (\* 1185 - † 1223), portugalský kráľ
* Mária Portugalská (\* 1527 – † 1545), princezná, prvá manželka španielskeho kráľa Filipa II.
* Eugénio de Castro (\* 1869 – † 1944), dekadentný a symbolistický spisovateľ, básnik a dramatik
* Sérgio Conceição (\* 1974), futbalista

Partnerské mestá
----------------

|  |  |
| --- | --- |
| * France  Aix-en-Provence, Francúzsko, 1982
* Mozambique  Beira, Mozambik, 1997
* USA  Cambridge, Massachusetts, USA, 1983
* Brazil  Curitiba, Brazília, 1995
* India  Damão, India, 2004
* East Timor  Dili, Východný Timor, 2002
* Luxembursko  Esch-sur-Alzette, Luxembursko, 2005
* Maroko  Fès, Maroko, 1988
* Germany  Halle, Nemecko, 1975
* Macau  Ilhas, Macao, 1998
 | * Russia  Jaroslavľ, Rusko, 1984
* Cape Verde  Mindelo, Kapverdy, 1994
* Italy  Padova, Taliansko, 1998
* France  Poitiers, Francúzsko, 1979
* Spain  Salamanca, Španielsko, 1980
* USA  Santa Clara, USA, 1971
* Spain  Santiago de Compostela, Španielsko, 1994
* Brazil  Santos, Brazília, 1981
* Brazil  São Paulo, Brazília, 1997
* Španielsko  Zaragoza, Španielsko, 2005
 |

Iné projekty
------------

Commons
* Spolupracuj na Commons Commons ponúka multimediálne súbory na tému **Coimbra (mesto)**
* Coimbra cestovný sprievodca z Wikivoyage

Externé odkazy
--------------

* Oficiálna stránka
* Fotografie Coimbry
* Portugal Travel Archivované 2006-12-15 na Wayback Machine

Zdroj
-----

* *Tento článok je čiastočný alebo úplný preklad článku Coimbra na českej Wikipédii.*

Súradnice: 40°12′26″S 8°25′09″Z﻿ / ﻿40,207244°S 8,419261°Z﻿ / 40.207244; -8.419261